18. Menneskerettigheder: Nigeria
B5-0109, 0119, 0127, 0138 og 0148/2001
Europa-Parlamentets beslutning om menneskerettighederne i Nigeria
Europa-Parlamentet,
Hdash der henviser til FUSP-erklæringen af 30. januar 2001 om korporlig straf i staten Zamfara (Nigeria),
A. der er dybtberørt over det tilfælde,hvor den unge pige Bariya Ibrahim Magazu den 19. januar fik 100
piskeslag i »the Higher Sharia Court« i Tsafe i staten Zamfara, Nigeria, fordi hun havde haft sex udenfor ægteskabet,
B. der henviser til, at 8 nordlige stater i Nigeria siden 1999 har indført islamisk lov, hvilket skaber alvor-
lige problemer i forbindelserne mellem de forskellige samfund i disse stater,
C. der henviser til, at Nigerias forfatning, som vedtoges i 1999, garanterer fuldstændig trosfrihed,
1. fordømmer piskningen af en mindreårig pige, som blev dømt i henhold til lovgivningen i staten
Zamfara, og understreger, at denne straf blev fuldbyrdet, selv om en anmodning om adgang til at appellerestadig var under behandling ved domstolene;
2. finder, at piskning er en grusom, umenneskelig og vanærende behandling, som er i modstrid med
Nigerias forfatning og de internationale konventioner om menneskerettigheder, som Nigeria deltager i;
3. opfordrer indtrængende myndighederne til at lade anklagede, som er idømt korporlig straf, udøve
deres fulde ret til at appellere til højere domstole og ikke hindre dem heri af proceduremæssige grunde;
4. fremhæver den fredelige og lovformelige aktion, der er iværksat af både muslimske og kristne men-
neskerettighedsgrupper i Nigeria i forbindelse med disse spørgsmål;
5. opfordrer Den Europæiske Union til at forbedre dialogen med Nigeria med henblik på at styrke de
igangværende processer i Nigeria henimod en konsolidering af demokratiet og respekten for menneske-rettighederne og religionsfrihed;
6. pålægger sin formand at sende denne beslutning til Rådet, Kommissionen og Nigerias regering og
parlament.
19. Menneskerettigheder: Ytringsfriheden i Pakistan
B5-0110, 0120, 0129, 0139 og 0149/2001
Europa-Parlamentets beslutning om arrestationen af syv journalister og ytringsfriheden i Pakistan
Europa-Parlamentet,
A. der er dybt bekymret over nyheden om, at syv journalister risikerer dødsdom for blasfemi, efter at det
pakistanske militærstyre lukkede den engelsksprogede avis for offentliggørelse af en læsers brev,
B. der henviser til, at i hundredvis af demonstranter fra et højreorienteret islamisk parti satte ild til tryk-
kerimaskiner hos »Frontier Post« i avisens kontorer i Peshawar,C 276/284 DA1.10.2001 De Europæiske Fællesskabers Tidende
Torsdag, den 15. februar 2001
C. der henviser til, at personalet ved denne avis tilbageholdes i henhold til Pakistans lov om blasfemi,
som indebærer dødsstraf for sådanne tilfælde,
D. der henviser til, at beretningerne vedrørende pressefrihed i Pakistan, navnlig siden statskuppet i 1999,
som bragte general Musharraf til magten, er virkelig mangelfulde,
E. der henviser til, at Pakistan, som kendetegnes af den yderste fattigdom og alvorlige sociale skævheder,
fortsat lider under virkningerne af den lange periode med politisk uro,
1. opfordrer de pakistanske myndigheder til at løslade de anklagede journalister;
2. anmoder indtrængende den pakistanske militærjunta om øjeblikkeligt at træffe foranstaltninger til
genindførelse af retsstatsprincipper og demokratiske friheder i Pakistan og at afskaffe dødsdom;
3. opfordrer Musharrafs regering til at tilbagekalde den midlertidige forfatningsorden, som midlertidig
sætter forfatningen ud af kraft og underminerer domsmyndighedens uafhængighed;
4. kræver ligebehandling og ret til sikkerhed for udøvelse af religionsfrihed for alle religioner for alle
pakistanske borgere;
5. understreger, at de eksisterende love om blasfemi i Pakistan manipuleres og misbruges;
6. føler stærk utilfredshed med præsident Musharrafs erklæring, hvori han offentligt fordømmer avisen,
inden der er gennemført nogen undersøgelse;
7. opfordrer Kommissionen til at gennemføre samarbejdsprogrammer, der aktivt støtter lokale ikke-
statslige menneskerettighedsorganisationer og civile borgergrupper;
8. pålægger sin formand at sende denne beslutning til Rådet, Kommissionen, medlemsstaternes rege-
ringer, Pakistans regering, SAARC og De Forenede Nationer.
20. Situationen i Tjetjenien
B5-0097, 0111, 0121, 0128, 0132, 0140 og 0150/2001
Europa-Parlamentets beslutning om situationen i Tjetjenien
Europa-Parlamentet,
Hdash der henviser til sine beslutninger af 7. oktober 1999(1), 18. november 1999(2), 20. januar 2000(3),
17. februar 2000(4), 16. marts 2000(5) og 13. april 2000(6),
Hdash der henviser til Europarådets henstilling 1444 (2000) af 27. januar 2000 om genindførelse af retsstats-
principperne, overholdelse af menneskerettighederne og demokrati i Tjetjenien,
Hdash der henviser til Europarådets henstilling 1456 (2000) af 6. april 2000 om Ruslands gennemførelse af
henstilling 1444 (2000),
Hdash der henviser til FN’s højkommissær for menneskerettigheder, Mary Robinsons besøg i Den Russiske
Føderation, Dagestan, Ingusjetien og Tjetjenien,
Hdash der henviser til konklusionerne fra OSCE-topmødet i Istanbul,
(1) EFT C 107 af 13.4.2000, s. 102.
(2) EFT C 189 af 7.7.2000, s. 243.
(3) EFT C 304 af 24.10.2000, s. 205.
(4) EFT C 339 af 29.11.2000, s. 277.
(5) EFT C 377 af 29.12.2000, s. 358.
(6) EFT C 40 af 7.2.2001, s. 420.1.10.2001 DA C 276/285 De Europæiske Fællesskabers Tidende
Torsdag, den 15. februar 2001